‘মোদির সাক্ষাৎকার’, ভারতের সংস্কৃতিতে মুগ্ধ, জানালেন মার্কিন পডকাস্টার ফ্রিডম্যান

নয়াদিল্লি: প্রথম নিখিল কামাথ (Nikhil Kamath) , যাঁর সঙ্গে দু ঘন্টা সাক্ষাৎকার দিয়েছিলেন প্রধানমন্ত্রী নরেন্দ্র মোদি (Pm Narendra Modi)। তার পরে সেই জার্নি থেমে থাকল না। মার্কিন পডকাস্টার লেক্স ফ্রিডম্যানকে (American podcaster Lex Friedman) সাক্ষাৎকার দিয়েছেন মোদি।

বিশিষ্ট মার্কিন পডকাস্টার ভারতে আসবেন বলে আগেই জানিয়েছিলেন। নরেন্দ্র মোদি যে তাঁর পডকাস্টে আসবেন সেই কথাও জানুয়ারি মাসেই ঘোষণা করেন ফ্রিডম্যান। সেই আবহেই এই ফ্রিডম্যানের দাবি, ভারতে সংস্কৃতির অভিজ্ঞতা অর্জন তার কাছাকাছি আসতে পেরে তিনি মুগ্ধ।

প্রধানমন্ত্রী মোদির সঙ্গে এই পডকাস্টের সময়সীমা তিনঘণ্টা। রাজনীতি থেকে আরএসএস, রামকৃষ্ণ, বিবেকানন্দ, গান্ধিজি সব কিছু নিয়েই খোলাখুলি আলচনা করে মোদি। সেই পডকাস্ট ১৬ মার্চ প্রকাশিত হবে বলেও ফ্রিডম্যান জানান।

Here’s my conversation with @narendramodi, Prime Minister of India.

It was one of the most moving & powerful conversations and experiences of my life.

This episode is fully dubbed into multiple languages including English and Hindi. It’s also available in the original (mix of… pic.twitter.com/85yUykwae4

— Lex Fridman (@lexfridman) March 16, 2025

ফ্রিডম্যান জানিয়েছেন, তাঁর জীবনের একটি শক্তিশালী পডকাস্ট হয়েছে। এই পর্বটি ইংরেজি এবং হিন্দি সহ একাধিক ভাষায় সম্পূর্ণরূপে ডাব করা হয়েছে। এটি মূল সংস্করণেও পাওয়া যাচ্ছে (হিন্দি এবং ইংরেজির মিশ্রণ)। আমি সম্পূর্ণ ইংরেজি-ডাব সংস্করণটি পোস্ট করেছি।‘

অপরদিকে ফ্রিডম্যানের সোশ্যাল মিডিয়া পোস্টের জবাবে প্রধানমন্ত্রী মোদি লেখেন, ‘ফ্রিডম্যানের সঙ্গে আমার কথোপকথন দুর্দান্ত ছিল। আমি আমর ছোটবেলার স্মৃতিচারণা থেকে হিমালয়ে আমার কাটানো দিনের কথা বলেছি। এরপর জনপ্রতিনিধি হিসেবে আমার দিনগুলি নিয়েও কথা হয়।‘

আরও পড়ুন: নিউজিল্যান্ডের প্রধানমন্ত্রী পাঁচ দিনের ভারত সফরে

It was indeed a fascinating conversation with @lexfridman, covering diverse topics including reminiscing about my childhood, the years in the Himalayas and the journey in public life.

Do tune in and be a part of this dialogue! https://t.co/QaJ04qi1TD

— Narendra Modi (@narendramodi) March 15, 2025

ভারত চিন সম্পর্ক

ভারতের সঙ্গে চিনের সম্পর্ক নিয়ে বলতে গিয়ে প্রধানমন্ত্রী নরেন্দ্র মোদি সীমান্ত নিয়ে দুই দেশের যে টানাপোড়েন তৈরি হয়েছে তা স্বীকার করে নিয়েছেন। সেইসঙ্গে মোদি জানিয়েছেন, সম্পর্কের উন্নতি হচ্ছে। মোদি বলেন, দুই দেশের মধ্যে যতই বিবাদ থাকুক না কেন তা যাতে বিবাদের পরিণত না হয়, তা নিশ্চিত করতে হবে। গালওয়ান ঘটনার আগে চিনের সঙ্গে যে সম্পর্ক ছিল তাই ধরে রাখতে চায় ভারত। আমার বিশ্বাস দুই দেশের মধ্যে ফের আস্থা ফিরবে।

ভারত-চিন সীমান্ত নিয়ে মোদির বক্তব্য, ‘প্রেসিডেন্ট শি জিনপিংয়ের সঙ্গে আমার বৈঠকের পরে, সীমান্তে স্বাভাবিক অবস্থা ফিরতে দেখছি।’

পাকিস্তানের নাশকতা

পাকিস্তান নিয়ে বলতে গিয়ে মোদি বলেন, বিশ্বের যে প্রান্তে জঙ্গি কার্যকলাপ ঘটুক না কেন, তার সঙ্গে কোনও না কোনও ভাবে পাকিস্তানের যোগসূত্র খুঁজে পাওয়া যাবে। আমেরিকায় এত বড় ৯/১১ হামলার ঘটনা ঘটল। ওই হামলার যে মূলচক্রী ওসামা বিন লাদেন ছিল। তার হদিশ শেষ পর্যন্ত পাকিস্তানেই মিলেছিল।

আরএসএস প্রসঙ্গে মোদি

পডকাস্টে মোদির দাবি RSS -এর সংস্পর্শে আসতে পারা তার কাছে সৌভাগ্যের। গোটা বিশ্বই RSS-এর প্রশংসা করে। গোটা দেশে আরএসএস কীভাবে শিক্ষা ও স্বাস্থ্য সম্পর্কিত পরিষেবা তাও বলেন তিনি। বামপন্থী শ্রমিক সংগঠনের সঙ্গে আরএসএসের শ্রমিক সংগঠনের সংঘাতের কথা তুলে বলেন, বামপন্থী শ্রমিক সংগঠন বলে, দুনিয়ার মজদুর এক হও। আর আরএসএসের শ্রমিক সংগঠন বলেন, শ্রমিকরা গোটা বিশ্বকে ঐক্যবদ্ধ করো।

বিবেকানন্দের প্রশংসায় মোদি

শৈশব থেকে গ্রামে লাইব্রেরিতে যেতাম, সেখানে স্বামীজি সম্পর্কিত বই পড়ি। তাঁর জীবনী আমার জীবনে বিরাট প্রভাব ফেলল। বিবেকানন্দর জীবন থেকেই শিখি, আসল পূর্ণতা ব্যক্তিগত প্রাপ্তি থেকে আসে না। আসে আত্মত্যাগের মাধ্য়মে। রামকৃষ্ণদেব আর স্বামী বিবেকানন্দর প্রসঙ্গে মোদি বলেন, একবার রামকৃষ্ণদেবের কাছে গিয়ে বিবেকানন্দ বলেছিলেন আমার মা খুব অসুস্থ,সাহায্য প্রয়োজন। সেই সময় পরমহংসদেব বলেছিলেন মা কালীর কাছে গিয়ে বলো। এরপরই বিবেকানন্দ অনুভব করেন যিনি জগৎকে সব কিছু দিয়েছেন তাঁর কাছে গিয়ে তিনি আর কী চাইবেন।

কে এই গবেষক, পডকাস্টার লেক্স ফ্রিডম্যান

লেক্স ফ্রিডম্যান একজন আমেরিকান কম্পিউটার বিজ্ঞানী এবং পডকাস্টার। ২০১৮ সাল থেকে তিনি পডকাস্ট হোস্ট করার কাজ শুরু করেন। তাঁর এই পডকাস্টে বিজ্ঞানী, প্রযুক্তি, ক্রীড়া এবং রাজনীতির বিশিষ্ট ব্যক্তিত্বদের সাক্ষাৎকার নিয়ে থাকেন লেক্স ফ্রিডম্যান। ২০১৯ সালে ফ্রিডম্যানের এমআইটির গবেষণার প্রশংসা করেছিলেন ইলন মাস্ক। তার পর থেকেই জনপ্রিয় হয়ে ওঠেন তিনি। লেক্স ফ্রিডম্যানের ইউটিউব চ্যানেলে ৪.৫ মিলিয়নেরও বেশি সাবস্ক্রাইবার রয়েছে। ১৯৮৩ সালের সোভিয়েত ইউনিয়নে (বর্তমানের তাজিকিস্তান) জন্ম নেন ফ্রিডম্যান। ২০১৪ সালে এআই নিয়ে কাজ করার জন্যে ফ্রিডম্যানকে নিয়োগ করেছিলেন গুগল। তবে ৬ মাস পরই চাকরি ছেড়ে দিয়েছিলেন। সেখান থেকে তিনি এমআইটি-তে গবেষণা শুরু হয়।